## ΠΑΡΑΡΤΗΜΑ ΙΙ – Ειδική Συγγραφή Υποχρεώσεων

ΤΕΧΝΙΚΕΣ ΠΡΟΔΙΑΓΡΑΦΕΣ- ΦΥΛΛΟ ΣΥΜΜΟΡΦΩΣΗΣ

|  |  |  |
| --- | --- | --- |
| ΧΑΡΑΚΤΗΡΙΣΤΙΚΑ | ΑΠΑΙΤΗΣΗ | ΑΠΑΝΤΗΣΗ |
| 1. ΕΙΣΑΓΩΓΗ |  |  |
| 1.1 Η παρούσα τεχνική προδιαγραφή αφορά την προμήθεια  ΑΝΑΛΩΣΙΜΩΝ εκτυπωτών, φωτοτυπικών κλπ. | ΝΑΙ |  |
| 1.2 Οι προσφέροντες θα πρέπει να δηλώσουν τη  συμμόρφωση τους με τις απαιτήσεις των Τεχνικών Προδιαγραφών, όπως αυτές περιγράφονται στην παρούσα διακήρυξη, οι οποίες θα συμπεριληφθούν ως όροι της σύμβασης που θα υπογραφεί. | ΝΑΙ |  |
| 2. ΤΕΧΝΙΚΕΣ ΠΕΡΙΓΡΑΦΕΣ |  |  |
| 2.1 Τα προσφερόμενα είδη πρέπει να έχουν τα παρακάτω τεχνικά χαρακτηριστικά: | ΝΑΙ |  |
| 2.2 Να είναι γνήσια αντιπροσωπείας - αυθεντικά προϊόντα των  κατασκευαστριών εταιρειών των μηχανημάτων (original) | ΝΑΙ |  |
| 2.3 Να είναι καινούρια και αμεταχείριστα και σε άριστη  κατάσταση. | ΝΑΙ |  |
| 2.4 Να μην είναι αναγομωμένα (REFILLED). | ΝΑΙ |  |
| 2.5 Σε περίπτωση που προσφερθούν ισοδύναμα ΜΕΛΑΝΙΑ  (συμβατά ή ανακατασκευασμένα) τότε απαιτείται, επί ποινή αποκλεισμού, έγγραφη βεβαίωση του κατασκευαστή ότι έχει πιστοποίηση κατά ISO 9001:2008 ή ισοδύναμη ή ανώτερη, και ISO 14001:2004 ή ισοδύναμη ή ανώτερη (περί φιλικότητας του περιβάλλοντος). Συνημμένα, απαιτείται επίσης να προσκομιστούν επικυρωμένα, κατά το νόμο, αντίγραφα των εν λόγω πιστοποιήσεων. | ΝΑΙ |  |
| 2.6 Σε περίπτωση που προσφερθούν ισοδύναμα ΜΕΛΑΝΙΑ (συμβατά ή ανακατασκευασμένα) τότε απαιτείται έγγραφη βεβαίωση του κατασκευαστή/προμηθευτή για τον αριθμό σελίδων που τυπώνει το αναλώσιμο βάσει ΙSO/ΙΕC19752 ή ΙSO/ΙΕC19798 (τα συγκεκριμένα πρότυπα πιστοποιούν τον αριθμό των σελίδων που εκτυπώνει ένα αναλώσιμο). Η ποιότητα εκτύπωσης καθώς και ο αριθμός εκτυπώσεων του ισοδύναμου (συμβατού ή ανακατασκευασμένου) πρέπει να συμφωνούν με τις προδιαγραφές του αντίστοιχου γνήσιου (original) υλικού του κατασκευαστή. | ΝΑΙ |  |
| 2.7 Σε περίπτωση που προσφερθούν ισοδύναμα ΜΕΛΑΝΙΑ (συμβατά ή ανακατασκευασμένα) και διαπιστωθεί αριθμός εκτυπώσεων κατά 15% μικρότερος από τον αριθμό που προβλέπεται από το αντίστοιχο ΙSO αριθμού σελίδων εκτύπωσης τότε το είδος θα αντικαθίσταται. Αν το ποσοστό των ελαττωματικών ειδών είναι περισσότερο από το 10% της παρτίδας του συγκεκριμένου κωδικού τότε θα αντικατασταθεί όλη η ποσότητα του προσφερόμενου είδους, χωρίς οικονομική επιβάρυνση του φορέα. | ΝΑΙ |  |
| 2.8 Εφόσον κάποιο από τα προσφερόμενα είδη αποδειχτεί ελαττωματικό, θα αντικατασταθεί άμεσα με νέο αρίστης ποιότητας. Εφόσον αποδειχτούν ελαττωματικά περισσότερο από το 10% της ποσότητας του συγκεκριμένου κωδικού, θα αντικατασταθεί άμεσα όλη η ποσότητα του συγκεκριμένου κωδικού, χωρίς οικονομική επιβάρυνση του φορέα. | ΝΑΙ |  |
| 2.9 Εφόσον προκληθεί οποιαδήποτε βλάβη σε εκτυπωτή του φορέα εξαιτίας της χρήσης ισοδύναμων ΜΕΛΑΝΙΩΝ (γεγονός που θα πιστοποιηθεί από την κατασκευάστρια εταιρεία είτε από εξειδικευμένο φορέα συντήρησης των μηχανημάτων), ο προσφέρων θα αναλάβει είτε την αποκατάσταση της βλάβης του μηχανήματος είτε την αποζημίωση της χρέωσης του επισκευαστή. | ΝΑΙ |  |
| 2.10 Τα προϊόντα θα παραδίδονται συσκευασμένα. Στις εξωτερικές συσκευασίες θα αναγράφεται α) η συμβατότητα τύπου -μοντέλου/ ο τύπος του εκτυπωτή για τον οποίο προορίζονται, και β) η ημερομηνία λήξης ή εναλλακτικά η ημερομηνία κατασκευής. Τα προσφερόμενα είδη θα έχουν ημερομηνία λήξης τουλάχιστον δύο (2) χρόνια μετά την ημερομηνία παράδοσης. | ΝΑΙ |  |
| 2.11 Όλα τα προϊόντα (αυθεντικά, συμβατά και ανακατασκευασμένα) θα πρέπει επίσης να έχουν προστατευτικό κάλυμμα κεφαλής, το οποίο να αφαιρείται πριν από τη χρήση. | ΝΑΙ |  |
| 2.12 Να παρέχεται εγγύηση αντικατάστασης ελαττωματικών προϊόντων και εγγύηση καλής λειτουργίας του μηχανήματος. | ΝΑΙ |  |
| 2.13 Οι παραπάνω όροι των τεχνικών προδιαγραφών είναι απαράβατοι επί ποινή αποκλεισμού. | ΝΑΙ |  |

Ο ΠΡΟΣΦΕΡΩΝ

…………………….………

(υπογραφή & σφραγίδα)